



8 μέρες … 650€                                
ΑΝΑΧ 30 ΣΕΠΤΕΜΒΡΙΟΥ
1η μέρα: 30/9/2026       ΚΑΒΑΛΑ – ΠΕΙΡΑΙΑΣ 
Αναχώρηση από το Δημοτικό κήπο νωρίς το πρωί και με ενδιάμεσες στάσεις για καφέ και φαγητό, φθάνουμε στο Πειραιά το απόγευμα. Επιβίβαση στο πλοίο και απόπλους για Ρόδο. Διανυκτέρευση στο καράβι.
2η μέρα: 1/10/2026     ΡΟΔΟΣ – ΞΕΝΑΓΗΣΗ
Άφιξη το πρωί στις 10.00 στο νησί των ιπποτών, επιβίβαση στο πούλμαν και ακολουθεί η ξενάγηση της Ρόδου με τοπικό ξεναγό στα αξιοθέατα της πόλης. Θα θαυμάσουμε το γραφικό Μανδράκι, το εντυπωσιακό ενυδρείο, το μοναδικό πανόραμα της Ρόδου από το λόγο του Μόντε Σμιθ και θα περπατήσουμε στην παλιά μεσαιωνική πόλη, όπου θα έχουμε την ευκαιρία να δούμε το κάστρο του Μεγάλου Μαγίστρου και την περίφημη οδό των Ιπποτών. Μεταφορά στο ξενοδοχείο. Τακτοποίηση στα δωμάτια και ελεύθερος χρόνος στην διάθεσή σας. Δείπνο. Διανυκτέρευση.
3η μέρα: 2/10/2026   ΡΌΔΟΣ (ΦΙΛΕΡΗΜΟΣ – ΠΕΤΑΛΟΥΔΕΣ -  ΚΑΜΕΙΡΟΣ)

Ολοήμερη εκδρομή. Πρώτη στάση μας είναι ο λόφος  του Φιλέρημου, ο υψηλότερος λόφος της πόλεως της Ιαλυσού, αρχαίας πόλης – κράτους αλλά και μιας από τις σύγχρονες πόλεις του νησιού. Εκεί σε ύψος 267μ. βρίσκονται τα ερείπια της ακροπόλεως αλλά και το μοναστήρι της Παναγίας όλων των χαρίτων, κτισμένο από τους Ιππότες του Αγ. Ιωάννη κατά την  παραμονή τους στο νησί. Ένα ειδυλλιακό μέρος με ήρεμη ατμόσφαιρα που παραπέμπει στη μοναστική ζωή, τίποτα δεν προσδίδει τους βανδαλισμούς που υπέστη κατά την διάρκεια της Τουρκοκρατίας. Έχει αναστηλωθεί το 1935 όπου τότε φτιάχτηκε ο δρόμος του Γολγοθά, μια υπέροχη αναπαράσταση του μαρτυρίου του Ιησού. Σίγουρα η παραμονή στο λόφο θα σας μείνει αξέχαστη. Συνεχίζουμε για την περίφημη και μοναδική στην Ευρώπη, κοιλάδα με τις πεταλούδες όπου θα έχουμε τη δυνατότητα εξερεύνησης. Πρόκειται για ένα μοναδικό φαινόμενο όπου κάθε Μάιο, δισεκατομμύρια πεταλούδες μαζεύονται στην κοιλάδα όπου μένουν έως τέλος Σεπτεμβρίου. Η κοιλάδα  είναι ένας μαγευτικός χώρος με ξύλινα γεφυράκια, ρυάκια και υπέροχα ψηλά δέντρα που προσφέρουν δροσιά ακόμα και την πιο ζεστή μέρα. Παρακάτω μπορεί κανείς να βρει μια υπέροχη λιμνούλα ενώ οι ευκαιρίες για φωτογραφίες είναι αναρίθμητες σε αυτόν τον παραδεισένιο τόπο. Ο επόμενος προορισμός μας είναι η Κάμειρος, μια από τις αρχαίες πόλεις – κράτη του νησιού, όπου διάφοροι μύθοι καλύπτουν την ίδρυσή της. Αν και ήταν η μικρότερη απ΄όλες, ήταν αυτή που έκοψε πρώτη νόμισμα και ανέπτυξε εμπόριο με τους Φοίνικες. Στην Κάμειρο δίνεται η δυνατότητα να θαυμάσει ο περιηγητής, μια αρχαία πόλη που έμεινε ανέγγιχτη από το χρόνο για περισσότερο από 2000 χρόνια, αφού εγκαταλείφθηκε από τους κατοίκους της, καλύφθηκε με τον καιρό από δέντρα και ανασκάφθηκε στις αρχές του 20ου αιώνα. Ελεύθερος χρόνος για φαγητό ή μπάνιο σε κάποια παραλία. Επιστροφή στο ξενοδοχείο. Δείπνο. Διανυκτέρευση.
4η μέρα: 3/10/2026    ΡΟΔΟΣ (ΠΡΟΑΙΡΕΤΙΚΗ ΕΚΔΡΟΜΗ ΣΤΗ ΣΥΜΗ - ΠΑΝΟΡΜΙΤΗΣ)
Πρωινό και προαιρετικά σήμερα θα γνωρίσουμε το γραφικό νησί της Σύμης, που δίκαια κρίθηκε ως ένα από τα ομορφότερα νησιά της Δωδεκανήσου. Θα έχετε την ευκαιρία να επισκεφτείτε το μοναστήρι του Πανορμίτη, όπου στο εσωτερικό του θα θαυμάσετε τις υπέροχες βυζαντινές αγιογραφίες και ένα εξαιρετικής τεχνοτροπίας ξυλόγλυπτο τέμπλο. Καθώς θα φτάνετε στο πανέμορφο λιμάνι του νησιού για πρώτη φορά, είναι σαν να αντικρίζετε τη ζωγραφιά ενός Βενετσιάνικου χωριού. Καλοδιατηρημένα παραδοσιακά σπίτια το ένα δίπλα στο άλλο ενώ από πίσω τους υψώνονται οι απότομες βουνοπλαγιές. Άφθονος χρόνος για να θαυμάσετε τη φυσική ομορφιά αυτού του αρχαίου λιμανιού, να επισκεφτείτε τα σφουγγαράδικα, να δοκιμάσετε φρέσκα μεσογειακά ψάρια ή να περπατήσετε στα δρομάκια του νησιού. Επιστροφή στη Ρόδο. Δείπνο. Διανυκτέρευση.
5η μέρα: 4/10/2026    ΡΟΔΟΣ (ΚΑΛΛΙΘΕΑ – 7 ΠΗΓΕΣ – ΠΑΝΑΓΙΑ ΤΣΑΜΠΙΚΑ – ΛΙΝΔΟΣ)
Μετά το πρωινό ξεκινάμε για την ολοήμερη εκδρομή μας στην Καλλιθέα και την Λίνδο. Πρώτη στάση η Καλλιθέα στης Ρόδου που φέρνει στο μυαλό του επισκέπτη σκηνές από σπουδαίες ταινίες ελληνικού και ξένου κινηματογράφου. Τα κανόνια του Ναυαρόνε και η Απόδραση στην Αθήνα, είναι χαρακτηριστικές ενώ σίγουρα όλοι θυμούνται παραγωγές  με τη Βουγιουκλάκη , τη Βλαχοπούλου και τον Βουτσά να έχουν γυριστεί εκεί.  Ένα από τα πιο γνωστά μέρη του νησιού, όχι μόνο γιατί χρησιμοποιήθηκε ως εξαιρετικό σκηνικό του κινηματογράφου, αλλά και για τις σπουδαίες κα-ι φημισμένες ιαματικές πηγές που είναι γνωστές από τον 7ο αιώνα π.Χ. τα κτίρια που θα θαυμάσετε εκεί, είναι περίπου  80-90 ετών και έχουν εξαιρετικό ενδιαφέρον. Η μικρή κοιλάδα με τις 7 πηγές χρησιμοποιήθηκε από τις αρχές  του περασμένου αιώνα προς όφελος της περιοχής των Κολυμπίων. Ένα υδρευτικό σύστημα μετέφερε νερό από εκεί στην πεδιάδα και είναι ακόμα ορατό σε πολλά σημεία.  Σε αρκετά μέρη χρειάστηκε να σκαφτούν τούνελ ανάμεσα στους λόφους γι΄αυτό το σκοπό. Σήμερα, μπορεί κανείς να διασχίσει αυτά τα μικρά τούνελ όπου είναι μια όμορφη εμπειρία. Το μεγαλύτερο, οδηγεί σε μια όμορφη μικρή λίμνη, ενώ το τρεχούμενο νερό μέσα σε αυτό, φτάνει μέχρι λίγο πιο κάτω από τα γόνατα όσων το διασχίζουν. Συνεχίζουμε για την Παναγία Τσαμπίκα που έχει κάνει αμέτρητα θαύματα σε όλο τον κόσμο, μα λέγεται πως πολύ ευλογία δίνει σε άτεκνες μητέρες που κάνουν  τάμα στην Κυρά να αποκτήσουν παιδί. Θεωρείται προστάτιδα των άτεκνων ζευγαριών.  Η Παναγία Τσαμπίκα ευλογεί το νησί της Ρόδου, δίνοντας ευλογία, πίστη, προσφέροντας γαλήνη στους κατοίκους αλλά και το μοναδικό ανά τον κόσμο όνομα ¨ Σσαμπίκος  -  Σσαμπίκα¨. Τελευταίος μας σταθμός το όμορφο χωριό της Λίνδου, που βρίσκεται περίπου 50χλμ. νοτίως της πόλεως της Ρόδου. Πρόκειται για ένα πανέμορφο μέρος με παραδοσιακά άσπρα σπίτια αιγαιοπελαγίτικης αρχιτεκτονικής με μικρά δρομάκια και πολλές εκκλησίες. Πάνω από το χωριό, δεσπόζει η περίφημη Ακρόπολη της Λίνδου όπου είχε χρησιμοποιηθεί και ως κάστρο των Ιπποτών του μεσαίωνα. Η ανάβαση εκεί γίνεται με τα πόδια ή με γαϊδουράκια και διαρκεί περίπου 10 λεπτά. Από ψηλά έχουμε πανοραμική θέα του λιμανιού του Αποστόλου Παύλου, καθώς και του εμπορικού λιμένα της Λίνδου. Από την αρχαιότητα ήταν γνωστή ως ναυτική δύναμη ενώ μέχρι και σήμερα σώζονται πολλά από τα σπίτια των διάσημων καπεταναίων του 15ου αιώνα μ.Χ. ο επισκέπτης της Λίνδου δεν θα πρέπει ακόμα να παραλείψει να επισκεφτεί την Παναγία του χωριού και να θαυμάσει τις μοναδικές τοιχογραφίες. Επιστροφή στην πόλη της Ρόδου αργά το απόγευμα. Δείπνο. Διανυκτέρευση.
6η μέρα:  5/10/2026   ΡΟΔΟΣ - ΠΡΟΑΙΡΕΤΙΚΗ ΕΚΔΡΟΜΗ ΣΤΗ ΚΩ

Πρωινό και στη συνέχεια θα ακολουθήσει προαιρετική ημερήσια κρουαζιέρα στην Κω, στο νησί που είναι γνωστό χάρη στον Ιπποκράτη που γεννήθηκε εκεί το 450 π.Χ. Η πόλη του νησιού ξεχωρίζει για το μουσείο της, την Κάζα Ρομάνα τους δύο χώρους ανασκαφών της δυτικής ζώνης και της αγοράς, το Κάστρο και το λιμάνι. Επιστροφή στη Ρόδο το απόγευμα και διανυκτέρευση.
7η μέρα: 6/10/2026   ΡΟΔΟΣ - ΠΕΙΡΑΙΑΣ
Πρωινό και όλη η μέρα ελεύθερη για ψώνια στην αγορά της Ρόδου, και στη συνέχεια επιβίβαση στο πλοίο, και απόπλους για τον Πειραιά. Διανυκτέρευση στο πλοίο
8η μέρα: 7/10/2026   ΠΕΙΡΑΙΑΣ – ΚΑΒΑΛΑ
Άφιξη στον Πειραιά το πρωί, αποβίβαση από το πλοίο επιβίβαση στο λεωφορείο και αναχώρηση για τον δρόμο της επιστροφής. Άφιξη στην πόλη μας.
ΤΙΜΗ ΣΥΜΜΕΤΟΧΗΣ ΚΑΤ’ ΑΤΟΜΟ: 650€      ΜΟΝΟΚΛΙΝΟ: 200€
ΠΕΡΙΛΑΜΒΑΝΕΙ:
Την μεταφορά με τουριστικό λεωφορείο
Τα ακτοπλοϊκά εισιτήρια ΠΕΙΡΑΙΑΣ – ΡΟΔΟΣ – ΠΕΙΡΑΙΑΣ  με  BLUE STAR σε οικονομική θέση.

5 διαν/σεις στο ξενοδοχείο LITO HOTEL 3* με ημιδιατροφή (Τα ποτά περιλαμβάνονται κατά τη διάρκεια του  δείπνου). 
Τις εκδρομές και ξεναγήσεις που αναφέρονται στο πρόγραμμα.

Αρχηγό - Συνοδό του γραφείου μας.
Ξεναγό.
Ασφάλεια αστικής ευθύνης - Φ.Π.Α.                          
ΔΕΝ ΠΕΡΙΛΑΜΒΑΝΕΙ
Φόρος διαμονής (5€ το δωμάτιο / τη βραδιά).

Είσοδοι μουσείων, και ότι αναφέρεται στο πρόγραμμα ως προαιρετικό ή προτεινόμενο.
Καμπίνες:  Τετράκλινες εξωτερικές Α4 ή Δίκλινες εσωτερικές ΑΒ2   τιμή κατ΄άτομο  50€ με επιστροφή.
Όσοι επιθυμούν να ταξιδέψουν αεροπορικώς, Θα ταξιδέψουν στις 30/9/2026 με μια επιπλέον διαμονή στο ξενοδοχείο και το επιπλέον κόστος θα είναι το κόστος του αεροπορικού εισιτηρίου. 
Η έγκαιρη κράτηση αεροπορικού εισιτηρίου σημαίνει χαμηλός ναύλος εισιτηρίου.
Ο αρχηγός της εκδρομής έχει το δικαίωμα αλλαγής του προγράμματος, αν οι συνθήκες το επιβάλλουν ή θεωρήσει, κατά την γνώμη του ότι αυτό θα είναι προς όφελος των εκδρομέων.
